वृन्दावन आकर श्री गोपाल भट्ट अखण्ड ब्रह्मचारी रहकर भजन करने लगे। यह अत्यन्त प्रतिभाशाली और विद्वान थे। धीरे-धीरे गोपाल भट्ट जी की ख्याति सम्पूर्ण ब्रजमण्डल में फैल गयी। इस समय श्री चैतन्य महाप्रभु जी जगन्नाथ पुरी में निवास कर रहे थे। उन्होंने अपने एक भक्त के द्वारा गोपाल भट्ट जी को अपना दुपट्टा, लंगोटी डोर सहित तथा भजन का पट्टा (चैकी) तथा एक पत्र भिजवाया, जिसको पाकर गोपाल भट्ट जी आनन्दित हो गये, मानो महाप्रभु जी ने अपना अंग वस्त्र भेजकर श्री गोपाल भट्ट का पट्टाभिषेक कर दिया। श्री चैतन्य महाप्रभु जी का दुपट्टा आज भी राधारमण मंदिर में विराजित है, विशेष उत्सवों पर उसके दर्शन कराये जाते हैं।